


TELŠIŲ RAJONO SAVIVALDYBĖS ADMINISTRACIJOS 
DIREKTORIUS

ĮSAKYMAS
DĖL LEIDIMŲ ĮRENGTI IŠORINĘ REKLAMĄ TELŠIŲ RAJONO SAVIVALDYBĖS TERITORIJOJE IŠDAVIMO TVARKOS APRAŠO  PATVIRTINIMO

2016 m. kovo 2 d. Nr. A1-348      
Telšiai 


Vadovaudamasis  Lietuvos  Respublikos  vietos  savivaldos  įstatymo 18 straipsnio 1 dalimi ir 29 straipsnio 8 dalies 2 punktu, Išorinės reklamos įrengimo taisyklių, patvirtintų  Lietuvos Respublikos ūkio ministro  2013 m. liepos 30 d. įsakymu Nr. 4-670 „Dėl  išorinės reklamos įrengimo taisyklių patvirtinimo ir Lietuvos Respublikos ūkio ministro 2000 m. gruodžio 1 d. įsakymo Nr. 405 „Dėl išorinės reklamos įrengimo tipinių taisyklių patvirtinimo“ ir jį keitusių įsakymų pripažinimo netekusiais galios“, 14.4 punktu, Vietinių rinkliavų Telšių rajono savivaldybės teritorijoje nuostatų ir dydžių, patvirtintų Telšių rajono savivaldybės  tarybos 2014 m. lapkričio 27 d. sprendimu Nr. T1-347 „Dėl vietinių rinkliavų Telšių rajono savivaldybės teritorijoje nuostatų ir dydžių patvirtinimo“, 6 punktu: 
. T v i r t i n u  leidimų įrengti išorinę reklamą išdavimo tvarkos aprašą (pridedama).
. P r i p a ž į s t u netekusiais galios:
. Telšių rajono savivaldybės administracijos direktoriaus 2013 m. gruodžio 17 d. įsakymą Nr. A1-2157 „Dėl leidimų įrengti išorinę reklamą Telšių rajono savivaldybės teritorijoje išdavimo tvarkos aprašo patvirtinimo“;
.  Telšių rajono savivaldybės administracijos direktoriaus 2016 m. sausio 27 d. įsakymą Nr. A1-111 „Dėl Telšių rajono savivaldybės administracijos direktoriaus  2013 m. gruodžio 17 d. įsakymo Nr. A1-2157 „Dėl leidimų įrengti išorinę reklamą Telšių rajono savivaldybės teritorijoje išdavimo tvarkos aprašo patvirtinimo“ pakeitimo“.

atliekantis direktoriaus funkcijas 					Kęstutis Anglickas

PATVIRTINTA
Telšių rajono savivaldybės
administracijos direktoriaus
2016 m. kovo  d.
įsakymu Nr. A1-

. Leidimų įrengti išorinę reklamą išdavimo Telšių rajono savivaldybės teritorijoje tvarkos aprašas (toliau – Aprašas) nustato leidimų įrengti išorinę reklamą Telšių rajono savivaldybės teritorijoje (toliau – leidimas) išdavimo, atsisakymo juos išduoti, leidimų galiojimo sustabdymo, leidimų galiojimo sustabdymo panaikinimo ir leidimų galiojimo panaikinimo tvarką Telšių rajono savivaldybės (toliau – Savivaldybė) teritorijoje.
. Aprašo paskirtis – užtikrinti, kad leidimai Savivaldybės teritorijoje būtų išduodami pagal Lietuvos Respublikos reklamos įstatymo, kitų įstatymų, norminių teisės aktų ir Lietuvos Respublikos ūkio ministro 2013 m. liepos 30 d. įsakymu Nr. 4-670 „Dėl Išorinės reklamos įrengimo taisyklių patvirtinimo ir Lietuvos Respublikos ūkio ministro 2000 m. gruodžio 1 d. įsakymo Nr. 405 „Dėl Išorinės reklamos įrengimo tipinių taisyklių patvirtinimo“ ir jį keitusių įsakymų pripažinimo netekusiais galios“ patvirtintų Išorinės reklamos įrengimo taisyklių (toliau – Taisyklės) reikalavimus.
. Apraše vartojamos sąvokos atitinka Lietuvos Respublikos reklamos įstatyme ir Taisyklėse minimas sąvokas.
. Aprašas nereglamentuoja:
 . politinės ir socialinės reklamos ir skelbimų, nesusijusių su ūkine komercine, finansine ar profesine veikla;
. išorinės reklamos įrengimo ant transporto priemonių,  išskyrus išorinės reklamos įrengimą ant keleivinio kelių transporto priemonių, vežančių keleivius reguliariais vietinio susisiekimo maršrutais, ir lengvųjų automobilių taksi, taip pat išorinės reklamos įrengimą ant kelių transporto priemonių, kai išorinė reklama pateikiama ant reklaminio įrenginio, įrengto ant kelių transporto priemonės.

. 

. Pareiškėjas, norintis gauti leidimą įrengti išorinę reklamą, Savivaldybės administracijai turi pateikti:
. paraišką dėl leidimo įrengti išorinę reklamą išdavimo ( 1 priedas), kurioje nurodoma: pareiškėjo (juridinio asmens) pavadinimas, teisinė forma, kodas, buveinė; pareiškėjo (fizinio asmens) vardas, pavardė, gimimo data, adresas korespondencijai, individualios veiklos vykdymo registracijos pažymos ar verslo liudijimo numeris, telefono numeris, elektroninio pašto adresas (jeigu pareiškėjas jį turi); išorinės reklamos plotas, išorinės reklamos įrengimo adresas, vieta, reklamos skleidimo laikotarpis; informacija apie Savivaldybės administracijos išduotą statybą leidžiantį dokumentą, jei reklaminis įrenginys, ant kurio numatoma skleisti išorinę reklamą, yra statinys, kuriam privalomas šis dokumentas; dokumento, patvirtinančio Savivaldybės administracijos sutikimą įrengti išorinę reklamą, jei žemė, statiniai, įrenginiai ar kiti objektai, ant kurių numatoma įrengti išorinę reklamą, priklauso Savivaldybei nuosavybės teise ar yra valdomi patikėjimo teise, data ir numeris; kokiu būdu (tiesiogiai, registruotu laišku arba elektroniniu paštu) pareiškėjas norėtų gauti Administracijos pranešimus; 
. dokumentus, patvirtinančius žemės, statinių, įrenginių ar kitų objektų, ant kurių įrengiama išorinė reklama, nuosavybės teise ar kitais teisėtais pagrindais valdančio asmens (toliau – savininkas) sutikimą, išskyrus atvejus, kai pareiškėjas pats yra šių objektų savininkas. Jeigu išorinė reklama įrengiama ant bendrojo naudojimo objektų – butų ir kitų patalpų savininkų daugumos sutikimą, jeigu butų ir kitų patalpų savininkų bendrijos įstatuose ar jungtinės veiklos sutartyje nenumatyta kitaip;
. nuosavybės teisę patvirtinančio dokumento kopiją, kai pareiškėjas yra žemės, statinių, įrenginių ar kitų objektų, ant kurių įrengiama išorinė reklama, savininkas. Jei pareiškėjas nėra žemės, statinių, įrenginių ar kitų objektų, ant kurių įrengiama išorinė reklama savininkas, pateikiama nuomos sutartis ir nuosavybę patvirtinantys dokumentai, jei nuomos sutartis nėra įregistruota VĮ Registrų centre; 
. prekės ženklo registracijos liudijimo kopiją;
. išorinės reklamos, Telšių rajono savivaldybės teritorijoje, įrengimo projektą (3 priedas) (toliau – projektas), kurį sudaro:
. aiškinamasis raštas;
. reklaminio įrenginio vietos schema topografiniame plane, jei reklaminis įrenginys įrengiamas ant žemės;
. išorinės reklamos įrengimo vietą apibūdinantys duomenys (situacijos schema, viso objekto, ant kurio planuojama įrengti reklamą, esamos padėties spalvota nuotrauka ar objekto projektas (kai objektas nepastatytas ar neįrengtas);
. išorinės reklamos spalvinis bei grafinis vaizdas;
. reklaminio įrenginio projektas, laikiklių ir tvirtinimo mazgų brėžiniai, jei reklama tvirtinama laikikliais;
. jei išorinė reklama įrengiama ant stulpų, lynų ar kitokių konstrukcijų, esančių virš gatvių, šiuos objektus eksploatuojančių subjektų raštišką sutikimą;
. jei išorinė reklama įrengiama kultūros paveldo objektuose, jų teritorijose ir apsaugos zonose – už kultūros paveldo objekto apsaugą atsakingos institucijos raštišką sutikimą, saugomose teritorijose – suderinimą su saugomos teritorijos direkcija arba regiono aplinkos apsaugos departamentu;
. jei išorinės reklamos įrenginys yra (ar projektuojamas) arčiau kaip 30 metrų nuo gatvių bei arčiau kaip 150 metrų nuo kelio ne gyvenvietėse, – suderinimą su Telšių apskrities vyriausiojo policijos komisariato Kelių policijos skyriumi;
. informaciją apie Savivaldybės administracijos išduotą statybą leidžiantį dokumentą, jei reklaminis įrenginys, ant kurio numatoma skleisti išorinę reklamą, yra statinys, kuriam privalomas šis dokumentas.
. Projekte turi būti nurodyti teisingi duomenys. Reklamos tekstas turi būti taisyklingas, logiškas, gerai matomas, atitinkantis bendrinės lietuvių kalbos normas, Lietuvos Respublikos valstybinės kalbos įstatymo, Valstybinės lietuvių kalbos nutarimų ir kitų teisės aktų reikalavimus.
. Paraiška registruojama Savivaldybės elektroninėje dokumentų valdymo sistemoje „Kontora“.
. Prie paraiškos pridedami dokumentai ir projektas (dviem egzemplioriais), išskyrus atvejus, kai paslauga užsakoma elektroninėmis priemonėmis per atstumą.

. 

. Savivaldybės administracijos Ekonomikos ir turto valdymo skyrius, gavęs pareiškėjo paraišką išduoti leidimą ir kitus Aprašo 5 punkte nurodytus dokumentus, ne vėliau kaip per 5 darbo dienas nuo jų gavimo paraiškoje nurodytu būdu išsiunčia patvirtinimą, kad paraiška gauta. Patvirtinime nurodoma: terminas, per kurį turi būti išnagrinėta paraiška; informacija apie tai, kad, jeigu per nurodytą terminą leidimas neišduodamas ir nepateikiamas motyvuotas rašytinis atsisakymas jį išduoti, laikoma, jog leidimas išduotas; galimos pareiškėjo teisių gynimo priemonės, kuriomis jis galėtų pasinaudoti, jeigu kiltų jo ir leidimą  išduodančios institucijos ginčų.
. Savivaldybės administracijos:
. Juridinio, personalo ir dokumentų valdymo skyriaus Dokumentų valdymo poskyrio kalbos tvarkytojas (vyriausiasis specialistas) ne vėliau kaip per 4 darbo dienas nuo paraiškos ir kitų dokumentų gavimo dienos patikrina, ar projekte pateikti ir išorinėje reklamoje planuojami naudoti užrašai ir prekių ženklai (jei numatyta ženklą naudoti reklamoje) atitinka bendrinės lietuvių kalbos normas, ar laikomasi Lietuvos Respublikos valstybinės kalbos įstatymo ir Valstybinės lietuvių kalbos komisijos nutarimų reikalavimų.
. Statybos ir urbanistikos skyriaus Aplinkos ir civilinės saugos poskyrio vyriausiasis specialistas (paveldosaugos) ne vėliau kaip per 7 darbo dienas nuo paraiškos  ir kitų dokumentų gavimo dienos patikrina, ar projektas atitinka teisės aktais reglamentuotus paveldosaugos reikalavimus.
. Architektūros skyriaus vedėjas ne vėliau kaip per 10 darbo dienų  nuo paraiškos  ir kitų dokumentų gavimo dienos patikrina Išorinės reklamos įrengimo projektą.
. Ekonomikos  ir turto valdymo skyriaus vyriausiasis specialistas ne vėliau kaip per 5 darbo dienas nuo paraiškos ir kitų dokumentų gavimo dienos patikrina, ar tinkamai ir pagal reikalavimus pateikta informacija ir dokumentai, nurodyti Aprašo 5.1, 5.2, 5.3, 5.4, 5.6, 5.7 ir 5.8 punktuose, ir, nustatęs, kad pateikti ne visi dokumentai, kurių reikia leidimui išduoti, arba jie neatitinka dokumentams keliamų reikalavimų, ne vėliau kaip per 5 darbo dienas nuo dokumentų, kurių reikia leidimui išduoti, gavimo dienos, raštu arba elektroninėmis priemonėmis praneša apie tai pareiškėjui ir nustato 5 darbo dienų terminą trūkstamiems arba patikslintiems dokumentams pateikti, taip pat informuoja, kad terminas leidimui išduoti skaičiuojamas nuo visų tinkamai įformintų dokumentų gavimo dienos.
. jei pareiškėjo pateikti dokumentai ir informacija atitinka Aprašo 5.1, 5.2, 5.3, 5.4, 5.6, 5.7 ir 5.8 papunkčių reikalavimus, Ekonomikos ir turto valdymo skyriaus vyriausiasis specialistas apskaičiuoja vietinę rinkliavą ir išsiunčia pareiškėjui pranešimą apie mokėtiną vietinę rinkliavą, gavęs patvirtinimą apie sumokėtą vietinę rinkliavą, parengia Savivaldybės administracijos direktoriaus įsakymo projektą dėl išorinės reklamos įrengimo leidimo išdavimo.

. 

. Savivaldybės administracijos direktorius ne vėliau kaip per 15 darbo dienų nuo paraiškos ir kitų dokumentų gavimo dienos priima:
. sprendimą išduoti leidimą;
. sprendimą neišduoti leidimo.
. Ekonomikos ir turto valdymo skyrius  raštu arba pageidaujamomis priemonėmis praneša pareiškėjui apie Savivaldybės administracijos direktoriaus sprendimą.
. Pareiškėjui leidimas įrengti išorinę reklamą Telšių rajono savivaldybės teritorijoje (2 priedas) turi būti išduotas arba rašytinis motyvuotas atsisakymas jį išduoti pateiktas ne vėliau kaip per 20 darbo dienų nuo visų reikiamų dokumentų leidimui išduoti gavimo. Jeigu pateikti ne visi, nevisiškai ar netaisyklingai užpildyti dokumentai arba neteisingi duomenys, terminas skaičiuojamas nuo visų arba papildytų (patikslintų) dokumentų gavimo dienos. 
. Jeigu per Aprašo 14 punkte nurodytą terminą Savivaldybės administracijos direktorius neišduoda leidimo ir nepateikia motyvuoto rašytinio atsisakymo išduoti leidimą, laikoma, kad leidimas išduotas. 
. Pareiškėjams išduodami popierinės formos leidimai. 
. Leidimas išduodamas tiesiogiai Savivaldybės administracijoje arba siunčiamas registruotu laišku.
. Leidimo galiojimo terminas nustatomas pagal pareiškėjo paraiškoje nurodytą reklamos skleidimo laikotarpį, bet negali būti ilgesnis kaip 5 metai. 
. Leidime nurodoma: 
. leidimą išduodanti institucija;
. leidimo numeris;
. leidimo turėtojo (juridinio asmens) pavadinimas, teisinė forma, kodas, buveinė, leidimo turėtojo (fizinio asmens) vardas, pavardė, individualios veiklos vykdymo registracijos pažymos ar verslo liudijimo numeris; telefono numeris, elektroninio pašto adresas (jeigu leidimo turėtojas jį turi);
. išorinės reklamos įrengimo adresas, vieta;
. išorinės reklamos plotas;
. projekto numeris ir data;
. leidimo galiojimo terminas; 
. leidimo išdavimo data;
. leidimą pasirašiusio asmens pareigos, parašas, vardas ir pavardė. Leidimas tvirtinamas Savivaldybės administracijos antspaudu.
. Kai leidimo turėtojas numato keisti išorinės reklamos, išskyrus ant reklaminio įrenginio pateikiamos trumpalaikės išorinės reklamos, spalvinį ar grafinį vaizdą, jis Savivaldybei turi pateikti laisvos formos prašymą, kuriame nurodomas turimo leidimo numeris, jo išdavimo data, ir Aprašo 5.5.4 papunktyje nurodytą išorinės reklamos spalvinį bei grafinį vaizdą (įskaitant vaizdo nuotraukas ir fotomontažus), nekeičiant anksčiau įrengtos išorinės reklamos dydžio, proporcijų ir konstrukcinio sprendimo.
. Aprašo 20 punkte nurodytu atveju Juridinio, personalo ir dokumentų valdymo skyriaus, Dokumentų valdymo poskyrio kalbos tvarkytojas (vyriausiasis specialistas) ir  Architektūros skyriaus vedėjas ne vėliau kaip per 3 darbo dienas nuo Aprašo 20 punkte nurodytų dokumentų gavimo įvertina išorinės reklamos spalvinio bei grafinio vaizdo projekto atitiktį Aprašo reikalavimams ir raštu  jį derina arba pateikia leidimo turėtojui motyvuotą atsisakymą jį derinti.
. Jeigu pasibaigus leidimo galiojimo terminui reklaminės veiklos subjektas nori gauti naują leidimą, jis Savivaldybei ne vėliau kaip prieš 20 darbo dienų iki leidimo galiojimo termino pabaigos Apraše nustatyta tvarka turi pateikti paraišką, kurioje nurodomas turimo leidimo numeris, jo išdavimo data, ir Aprašo 5, 6 ir 8 punktuose nurodytus dokumentus, kurie pateikiami tik tuo atveju, jei pasikeitė turimam leidimui gauti pateikti dokumentai ir (ar) juose nurodyti duomenys ir (ar) informacija. Leidimas šiame Aprašo punkte nurodytu atveju išduodamas Apraše nustatyta tvarka ir terminais.
. Kai Aprašo 4 punkte nurodyti dokumentai yra ne elektroninės formos, bet yra teikiami elektroninėmis priemonėmis, gali būti pateikiamos tų dokumentų skaitmeninės kopijos.
. Leidimas neišduodamas Lietuvos Respublikos reklamos įstatymo 12 straipsnio 7 dalyje nustatytais atvejais.
. Už leidimo išdavimą imama vietinė rinkliava Lietuvos Respublikos rinkliavų įstatymo (Žin., 2000, Nr. 52-1484) ir  Telšių rajono savivaldybės tarybos 2013 m. sausio 24 d.  sprendimu Nr. T1-11 „Dėl vietinių rinkliavų Telšių rajono savivaldybės teritorijoje nuostatų ir dydžių patvirtinimo“ nustatyta tvarka. 
. Duomenys apie išduotus leidimus skelbiami interneto svetainėje www.telsiai.lt.

. 

. Leidimo galiojimas sustabdomas Lietuvos Respublikos reklamos įstatymo 12 straipsnio 8 dalyje nustatytais atvejais.
. Leidimo galiojimo sustabdymas panaikinamas Lietuvos Respublikos reklamos įstatymo 12 straipsnio 9 dalyje nustatytu atveju.
. Leidimo galiojimas panaikinamas Lietuvos Respublikos reklamos įstatymo 12 straipsnio 10 dalyje nustatytais atvejais.
. Apie sprendimą sustabdyti leidimo galiojimą Savivaldybės administracija per 5 darbo dienas nuo sprendimo priėmimo praneša raštu (registruotu laišku ar elektroninėmis priemonėmis) leidimo turėtojui, nurodo trūkumus, dėl kurių sustabdytas leidimo galiojimas, ir nustato 5 darbo dienų terminą trūkumams ištaisyti.
. Leidimo turėtojas, kurio leidimo galiojimas sustabdytas, turi ištaisyti Savivaldybės administracijos nurodytus trūkumus, dėl kurių sustabdytas leidimo galiojimas, per Aprašo 30 punkte nurodytą terminą, kuris skaičiuojamas nuo pranešimo apie leidimo galiojimo sustabdymą gavimo dienos. Ištaisęs trūkumus, leidimo turėtojas apie tai turi pranešti raštu Savivaldybės administracijai.
. Apie sprendimą panaikinti leidimo galiojimą savivaldybės administracija per 5 darbo dienas nuo sprendimo priėmimo praneša raštu (registruotu laišku ar elektroninėmis priemonėmis) leidimo turėtojui ir nurodo leidimo galiojimo panaikinimo priežastis.
. Leidimo galiojimas sustabdomas, leidimo galiojimo sustabdymas panaikinamas, leidimo galiojimas panaikinamas Savivaldybės administracijos direktoriaus įsakymu, kurio projektą rengia Ekonomikos ir turto valdymo skyrius.
. Duomenys apie panaikintus leidimus skelbiami  interneto svetainėje www.telsiai.lt.

. 

. Leidimo turėtojui, praradusiam leidimo originalą ir apie tai raštu pranešusiam Savivaldybės administracijai, per 20 darbo dienų išduodamas leidimo dublikatas.
. Savivaldybės teritorijoje išorinės reklamos įrengimo reikalavimų laikymosi kontrolę pagal kompetenciją atlieka Telšių rajono savivaldybės administracijos vyriausieji specialistai (pagal pareigybės aprašymo funkcijas) ir Ekonomikos ir turto valdymo skyriaus vyriausiasis specialistas.  
. Leidimų turėtojai, pažeidę išorinės reklamos įrengimo reikalavimus, atsako teisės aktų nustatyta tvarka.
________________

